b'\n_START_ARTICLE_\n1. erillinen autokomppania\n_START_PARAGRAPH_\n1. erillinen autokomppania (1ERAUTOK ja aiemmin 1. ErAutoK) on Suomen puolustusvoimien Kainuun prikaatin Kuopion huoltopataljoonaan kuuluva perusyksikk\xc3\xb6, joka antaa huollon johtajakoulutusta ja miehist\xc3\xb6n yhdistelm\xc3\xa4ajoneuvokoulutusta.\n_START_SECTION_\nPerustaminen\n_START_PARAGRAPH_\nEnnen talvisodan alkua keskitettiin 15. lokakuuta 1939 Ouluun 38. autokomppania osaksi Pohjois-Suomen ryhm\xc3\xa4\xc3\xa4. 38. komppaniaan liitettiin vuonna 1941 Hanhikoskella perustettu 40. autokomppania. Komppania nimettiin 67. autokomppaniaksi vuonna 1941._NEWLINE_Porissa perustettu 13. autokomppania keskitettiin 18. lokakuuta Nuijamaalle Taliin. 13. autokomppaniaan liitettiin Lappeenrannassa perustettu 1. erillinen autokomppania, joka oli nimetty 47. autokomppaniaksi vuonna 1941. _NEWLINE_1. autokomppania perustettiin Lapin sodan lopulla 4. joulukuuta 1944 yhdist\xc3\xa4m\xc3\xa4ll\xc3\xa4 Aunukseen sijoitettu 13. autokomppania sek\xc3\xa4 67. autokomppania.\n_START_SECTION_\nHistoria\n_START_PARAGRAPH_\n1. autokomppania nimettiin 10. maaliskuuta 1952 puolustusvoimien organisaatiomuutosten yhteydess\xc3\xa4 1. erilliseksi autokomppaniaksi._NEWLINE_Yksikk\xc3\xb6 siirrettiin 1. tammikuuta 1997 Oulusta Kainuun prikaatiin.'